recursal/SuperWikiNEXT-32B huggingface dataset:
**நேகா கிர்பால்** (*Neha Kirpal*) என்பவர் 2008-ல் இந்திய கலை திருவிழாவினை நிறுவியவர் ஆவார். கலை உலகில் மிகவும் செல்வாக்கு மிக்கவர்களில் இவரும் ஒருவர். சனவரி 28 அன்று புது தில்லியில் நடத்தப்பட்ட நான்கு நாள் இந்தியக் கலைக் கண்காட்சியின் எட்டாவது நிகழ்வின் நிர்வாக இயக்குநர் மற்றும் நிறுவனராகச் செயல்பட்டார். 2016ஆம் ஆண்டு நடைபெற்ற கண்காட்சி 20,000 சதுர மீட்டர் பரப்பளவில் நடைபெற்றது. இதில் உலகம் முழுவதிலுமிருந்து 85 கண்காட்சி அரங்குகள் இடம் பெற்றிருந்தன. ஒவ்வொரு பகுதிக்கும் ஒரு சதுர மீட்டருக்கு ரூ. 22,000 செலவாகும். இதில் தில்லி கலைக்கூடம் உட்பட, 1,500 சதுர மீட்டர்கள் ஒரு சிறிய அருங்காட்சியகம் போலத் தோற்றமளிக்கத் தனிப்பயனாக்கப்பட்டுள்ளன.

வாழ்க்கை
--------

கிர்பால் புது டெல்லியில் பிறந்தார். இவர் தனது குழந்தைப் பருவத்தை இங்குக் கழித்தார். இவர் சீமாட்டி சிறீராம் கல்லூரியில் அரசியல் அறிவியல் படிப்பதற்கு முன்பு தனது சொந்த ஊரில் உள்ள சர்தார் படேல் பள்ளியில் பள்ளிக் கல்வியினைக் கற்றார். பள்ளி மற்றும் கல்லூரியில் படித்த காலத்திலே இவர் ஸ்பிக் மெக்காயின் பிரதிநிதியாக இருந்தார். கிர்பால் பட்டம் பெற்றவுடன் சந்தைப்படுத்தல் குறித்துப் படிக்க இலண்டன் சென்றார். இவர் இலண்டன் கலைப் பல்கலைக்கழகத்தில் சேர்ந்து முதுகலைப் பட்டம் பெற்றார்.

2008-ல் கிர்பால் இந்தியக் கலை தொடர்பான மாநாட்டைத் தொடங்கினார். பின்னர் இந்த மாநாடானது இந்தியா கலை திருவிழா என்ற வருடாந்திர நிகழ்வாக உருவானது.

2015ஆம் ஆண்டு அனைத்துலக பெண்கள் நாளில்நாரி சக்தி விருதைப் பெற்றார். இவரது தலைமைத்துவத்திற்காகவும் சாதனைக்காகவும் ஒரு வருடத்திற்கு முன்பு சக்திமிக்க முதல் எட்டுப் பெண்களில் ஒருவராக இருந்தார்.  அனைத்துலகப் பெண்கள் நாளன்று இந்த விருதை அப்போதைய இந்தியக் குடியரசுத் தலைவர் பிரணாப் முகர்ஜியிடமிருந்து பெற்றுக்கொண்டார்.

கிர்பால் ஒரு ஆலோசகர் மற்றும் இந்திய வர்த்தக மற்றும் தொழில்துறைக் கூட்டமைப்பு "கலைகளுக்கான தேசிய ஆலோசனைக் குழுவில்" பணியாற்றியுள்ள அனுபவ மிக்கவர்.

பத்து வருடங்கள் இந்தியக் கலை கண்காட்சியை நடத்திய பிறகு, கிர்பால், தனது பொறுப்பினை எம். சி. எச். பாசலிடம் விட்டுவிட்டு தன் மன ஆரோக்கியத்தில் ஆர்வம் காட்டத் தொடங்கினார்.

விருது
------

கிர்பால், *போர்ப்சின்* "40 வயதிற்குட்பட்ட 40" மற்றும் *பிசினஸ் டுடேயின்* இந்தியாவின் "மிகவும் சக்திவாய்ந்த பெண்கள்" பட்டியலில் தொடர்ந்து மூன்று ஆண்டுகளாகப் பட்டியலிடப்பட்டுள்ளார்.

மேற்கோள்கள்
-----------

1. ↑  "Neha Kirpal" (in en-US) இம் மூலத்தில் இருந்து 2020-07-03 அன்று. பரணிடப்பட்டது.. .
2. ↑  "Neha Kirpal | Art Business Conference" (in en-US) இம் மூலத்தில் இருந்து 2021-07-18 அன்று. பரணிடப்பட்டது.. .
3. ↑  "Stree Shakti Puraskar and Nari Shakti Puraskar presented to 6 and 8 Indian women respectively" (in en). 9 March 2015. .
4. ↑  "Nari Shakti Puraskar awardees full list". 9 March 2017. .
5. ↑  "User Profile" (in en). .
6. ↑  "Neha Kirpal" (in en). .
**கிழிந்த ஆடையும் பழந்துருத்தியும்** இயேசு கூறிய உவமான கதையாகும். இது லூக்கா 5:36-40, மத்தேயு 11:17, மாற்கு 2:18-22 இல் காணப்படுகிறது. இது இயேசுவின் சீடர் ஏன் நோன்பிருப்பதில்லை எனக்கேட்டபோது இயேசு அதனை நியாப்படுத்தி சொன்ன உவமையாகும். இது கதை வடிவில் இல்லாமல் உறைநடைவடிவில் அமைந்த உவமையாகும். மேலும் இது விவிலியத்தில் சேர்க்கப்படாத நற்செய்தி நூலான தோமையாரின் நற்செய்தியிலும் காணப்படுகிறது (தோமஸ் 104 மற்றும் 47).

உவமை
----

எவரும் புதிய ஆடையிலிருந்து ஒரு துண்டைக் கிழித்து அதைப் பழைய ஆடையோடு ஒட்டுப் போடுவதில்லை. அவ்வாறு ஒட்டுப் போட்டால் புதிய ஆடையும் கிழியும் புதிய துண்டும் பழையதோடு பொருந்தாது.

அதுபோலபப் பழைய தோற்பைகளில் எவரும் புதிய திராட்சை மதுவை ஊற்றி வைப்பதில்லை ஊற்றி வைத்தால் புதிய மது தோற்பைகளை வெடிக்கச் செய்யும். மதுவும் சிந்திப் போகும். தோற்பைகளும் பாழாகும். புதிய மதுவைப் புதிய தோற்பைகளில்தான் ஊற்றி வைக்க வேண்டும். பழைய திராட்சை மதுவைக் குடித்தவர் எவரும் புதியதை விரும்பமாட்டார் ஏனெனில்"பழையதே நல்லது" என்பது அவர் கருத்து.

பொருள்
------

பழையவை புதியவற்றுடன் சேரமுடியாது என்பது இதன் கருத்தாகும். அதாவது இங்கு புதிய திராட்சை மது அல்லது புதிய துணி கிறித்தவமாகும். அது பழைமையான இசுரவேலில் இணையாது என்பதாகும்.

பிற்குறிப்பு: இறைவனின் கட்டளைப்படி, தாம் எதிர்பார்த்த இறைமகன் இயேசுவின் வருகையின் பின்னர் இஸ்ரவேலர், கிறிஸ்து இயேசுவைப் பின்பற்றினார்கள். அவர்களே கிறிஸ்தவர்களின் முன்னோடிகள் ஆவார். (ஆதித்திருச்சபை)

உசாத்துணைகள்
------------

* தமிழ் விவிலியம் மத்தேயு
* தமிழ் விவிலியம் லூக்கா
* கத்தோலிக்க கலைக்களஞ்சியம் உவமைகள்

வெளியிணப்புகள்
--------------

* தமிழ் கிறிஸ்தவ சபை பரணிடப்பட்டது 2006-10-07 at the வந்தவழி இயந்திரம் உவமைகள்
* உவமைகள் பற்றி

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |

மேற்கோள்கள்
-----------

1. ↑  Joel B. Green, *The Gospel of Luke*, Eerdmans, 1997, ISBN 0-8028-2315-7, pp. 248-250.
2. ↑  Joseph B. Tyson, *Marcion and Luke-Acts: A defining struggle*, University of South Carolina Press, 2006, ISBN 1-57003-650-0, p. 32.
3. ↑  R. T. France, *The Gospel According to Matthew: An introduction and commentary*, Eerdmans, 1985, ISBN 0-8028-0063-7, p. 169.
**நேபால் பாசா** (नेपालभाषा), என்னும் **நேவா பாயே** அல்லது **நேவாரி** நேபாளத்தில் ஏறத்தாழ 1 மில்லியன் மக்களால் பேசப்படும் சீன-திபெத்திய மொழியாகும். காட்மாண்டு பள்ளத்தாக்கில் வசிக்கும் நேவார் மக்கள் பெரும்பான்மையாக இம்மொழியை பேசுகின்றனர். பல சீன-திபெத்திய மொழிகளில் இம்மொழி மட்டும் தேவநாகரி எழுத்துமுறையில் எழுதப்படுகிறது. "நேபாள பாசா" என்பது "நேபாள மொழி" என்று பொருள்படும் என்றாலும், அந்த மொழி நாட்டின் தற்போதைய உத்தியோகபூர்வ மொழியான நேபாளி (தேவநாகரி: नेपाली) போலவே இல்லை.  இரண்டு மொழிகளும் வெவ்வேறு மொழிக் குடும்பங்களைச் சேர்ந்தவை (முறையே சீன-திபெத்தியன் மற்றும் இந்தோ-ஐரோப்பிய)  காத்மாண்டு பெருநகர நகரத்தில் இரண்டு மொழிகளுக்கும் அதிகாரப்பூர்வ அந்தஸ்து உள்ளது. 

நேவார் நேபாளத்தின் நிர்வாக மொழியாக 14 முதல் 18 ஆம் நூற்றாண்டின் இறுதி வரை இருந்தது. 20 ஆம் நூற்றாண்டின் முற்பகுதியிலிருந்து ஜனநாயகமயமாக்கல் வரை, நெவார் அதிகாரப்பூர்வ ஒடுக்குமுறையால் அவதிப்பட்டார். 1952 முதல் 1991 வரை, காத்மாண்டு பள்ளத்தாக்கில் நெவார் பேச்சாளர்களின் சதவீதம் 75% இலிருந்து 44% ஆகக் குறைந்தது இன்று நெவார் கலாச்சாரமும் மொழியும் அச்சுறுத்தலுக்கு உள்ளாகியுள்ளன. யுனெஸ்கோவால் இந்த மொழி "நிச்சயம் அழிந்துபோகும்" என்று பட்டியலிடப்பட்டுள்ளது.
கிறிஸ்டோப் சாமுவேல் ஜான் அவர்களின் படம்
**கிறிஸ்டோப் சாமுவேல் ஜான்** சுவிசேஷப் பணிகளுக்காக இந்தியாவிற்கு வந்து 42 ஆண்டுகள் தரங்கம்பாடியிலேயே வாழ்ந்து மறைந்த ஜெர்மன் பாதிரி. புராட்டஸ்டெண்ட் மிஷினரிகளின் தொட்டில் என்றழைக்கப்படும் தரங்கம்பாடிக்கு தமிழின் வரலாற்றில் தனித்த இடம் உண்டு. சீகன் பால்க் பாதிரி பல்வேறு எதிர்ப்புகளுக்கும் போராட்டங்களுக்கும் இடையே இந்திய மொழிகளில் முதன் முறையாக விவிலியத்தை தமிழில் மொழிபெயர்த்து அச்சிட்டார். அவரைப் போலவே ஜெர்மனியில் பிறந்து டேனிஷ் மிஷினரிக்காக தரங்கம்பாடிக்கு வந்து சேர்ந்தவர் ஜான்.

கல்விப்பணி, இறைப்பணி தவிர்த்து இனப்பண்பாட்டியல், மொழியியல், விலங்கியல், வரலாற்றுத்துறைகளில் ஆய்வுகளை முடுக்கினார் ஜான். தென்னிந்தியா முழுக்கப் பயணித்து திரட்டிய அறிவை உடனுக்குடன் சமகாலத்தைய ஆய்வாளர்களான ஜார்ஜ் ஃபாஸ்டர், மார்கஸ் ஃப்ளோஜ், வில்லியம் ரோஸ்பர்க் போன்றோருடன் பகிர்ந்துகொண்டார். ஜான் வரைந்த ஓவியங்களும், ஆய்வுக்குறிப்புகளும் மார்கஸ் எழுதிய மீன்களின் வரலாற்று நூலுக்கு அடிப்படையாக அமைந்தன. ஜான் நுரையீரல் தொற்று நோயால் பாதிக்கப்பட்டார். கண் பார்வையையும் படிப்படியாக இழந்து வந்தார். நோயின் சுமை அவரது ஆய்வுப் பணிகளை தடை செய்யவில்லை. 66 வது வயதில் பக்கவாதம் தாக்கி மறைந்த ஜான் பாதிரி தரங்கம்பாடியில் நல்லடக்கம் செய்யப்பட்டார்.

அறிவியல் துறைக்கு ஜான் பாதிரி ஆற்றிய சேவைக்கு மரியாதையாக ஜெர்மானிய ஆய்வறிஞர்கள் சொஸைட்டி அவருக்கு முனைவர் பட்டம் வழங்கியது. ஆய்வாளர் மார்கஸ் ஒரு மீன் இனத்திற்கு ஜானியஸ் எனும் பெயர் சூட்டினார். இந்தியாவின் முதல் பாம்பு மனிதர் எனும் புகழைப் பெற்ற நீர் நில ஊர்வன விலங்குகள் ஆய்வுத்துறையின் முன்னோடி பேட்ரிக் ரஸ்ஸல் மண்ணுள்ளிப் பாம்புகளுக்கு எரிக்ஸ் ஜான்னி என பெயர் சூட்டி கெளரவித்தார்.

மேற்கோள்கள்
-----------

1. ↑  Kaell, Hillary (2022). "The long history of child sponsorship, c. 1700–1950" (in en). *Historical Research* **95** (267): 45–61. doi:10.1093/hisres/htab031. பன்னாட்டுத் தர தொடர் எண்:0950-3471. .
2. ↑  Jensen, Niklas Thode (2019). "Translating Nature: Changes in the perception and utilization of Science in the Halle Mission in South India, c. 1706-1813". *Indian Journal of History of Science* **54** (4). doi:10.16943/ijhs/2019/v54i4/49772. பன்னாட்டுத் தர தொடர் எண்:0019-5235. .
3. ↑  Stewart, Ralph R. (1982). "Missionaries and Clergymen as Botanists in India and Pakistan". *Taxon* **31** (1): 57–64. doi:10.2307/1220590. பன்னாட்டுத் தர தொடர் எண்:0040-0262. .
**அரசர் லெவ் நிகோலெவிச் மிசுகின்** (மிசுக்கின்), பிரபல உருசிய எழுத்தாளரான பியோடோர் தசுதாயெவ்சுகி எழுதிய 'தி இடியட்' என்ற கதையின் பிரதான கதைமாந்தர் ஆவார். இக்கதைமாந்தரின் பண்புகளால் கவரப்பட்ட தமிழ்த் திரைப்பட இயக்குனர் சண்முகம் ராசா, தன் பெயரை மிசுகின் என்று மாற்றிக் கொண்டார் என்பது குறிப்பிடத்தக்கது.

கதைமாந்தர்
----------

உருசிய எழுத்தாளரான தஸ்தாயெவ்ஸ்கி, தன் கதையில் முழுவதும் நல்ல குணத்துடன் கூடிய இயற்கையான மனிதரைப் பற்றி எழுத விரும்பினார். இக்கதையில், அவன் 19ஆம் நூற்றாண்டின் புனித பீட்டர்ஸ்பர்க் சமூகத்தில் முட்டாள் என அழைக்கப்பட்டான். தன் இளம்வயதை சுவிட்சர்லாந்தில் கழிக்கிறான். பள்ளிக்கூடத்திற்கு செல்லாமல் வளரும் இளைஞனாக இருந்தாலும் நற்குணம் கொண்டவனாக வாழ்கிறான். 26 வயதாகும்போது உருசிய நாட்டிற்குத் திரும்புகிறான். புனித பீட்டர்ஸ்பர்க் நகரத்து சமூகத்தில் முட்டாள் என அழைக்கப்படுகிறான், ஆனால் அதீத உணர்ச்சிகளில் கதைமாந்தர்கள் அனைவரையும் மிஞ்சுகிறான். நாசுடாசியா பிலிப்பினோவா பற்றிய அத்தியாயத்தில், இவனது சிறந்த செயல்பாடுகள் பிறருக்கு எப்படி முட்டாள்தனமாகத் தெரிகின்றன என்பதைக் கூறுகிறார் ஆசிரியர். யெபாச்சின் என்னும் அதிகாரியிடம் வேலைதேடிப் போகும் வேளையிலே கன்யா அங்கு வருகிறான். யெபாச்சின், நாசுடாசியாவிடம் காதலை சொல்லுமாறு கன்யாவை ஊக்கப்படுத்துகிறார். கன்யா அவளிடம் சொல்லிவிட்டுத் திரும்புகிறான். கன்யாவிடம் தன் படமொன்றை கொடுத்துவிட்டுச் செல்கிறாள். இருவரும் அப்படத்தை பார்த்து வியக்கின்றனர். அரசன் அப்பெண்ணின் அழகில் மயங்குகிறான். அரசன் பக்கத்து அறைக்குச் சென்று யெப்பாச்சினின் மனைவியையும் மூன்று மகள்களையும் காண்கிறான். பேசிக்கொண்டிருக்கும்வேளையில், அக்லயா என்னும் பெண் (மகள்கள் மூவரில் ஒருத்தி) நாசுடாசியாவைப் போல அழகாய் இருப்பதாகக் கூறுகிறான். இவருக்கு நாசுடாசியாவைப் பற்றித் தெரிந்திருப்பது கண்டு நால்வரும் வியந்தனர். ஆனால், அரசனோ அவள் நிழற்படத்தை யெப்பாச்சினின் அறையில் அவருடன் பார்த்துக் கொண்டிருந்தாகக் கூறினான். யெபாச்சின்னின் மனைவி அப்படத்தைப் பார்க்க விரும்புவதாகவும் அதை எடுத்துவருமாறும் வேண்டுகிறாள். அக்லயாவைப் பற்றி அறிந்திருந்ததால் கன்யாவிற்கு இன்னிலை சங்கடம் அளித்தது. அரசன் சரியான ஒன்றையே செய்கிறான், ஆனால் அது நிகழ்காலத்திற்கு எதிராய் அமைந்துவிடுகிறது. எப்படி நாசுடாசியா மீதான பரிவின் காரணமாக அவளைக் காதலித்தானோ, அதே போல், அவனைச் சுற்றியுள்ள கதைமாந்தர்களைக் காக்க விரும்பி, அக்லயாவை காதலிக்கிறான். இறுதியில் அக்லயாவைத் தேர்ந்தெடுக்கிறான் அரசன், நாசுடாசியா ரோகோசின்னுடன் ஓடிவிடுகிறாள். நசுடாசியா மிசுகினின் எளிய குணத்தாலும், அறிவுத் திறனிலும் கவரப்படுவதால், ரோகோசின் மிஷ்கின் அரசனின் மீது பொறாமை கொள்கிறான். அரசனின் தயாள குணத்தினால் ரோகோசினால் இறுதிவரையில் அவனை மன்னிக்கவே முடியவில்லை.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Acer sect. Arguta|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  Chen, Y.; Gibbs, D.; Oldfield, S. (2018). "*Acer acuminatum*". *IUCN Red List of Threatened Species* **2018**: e.T193514A2240864.. பார்த்த நாள்: 23 January 2023.
2. ↑  "Acer acuminatum Wall. ex D.Don — The Plant List".. பார்த்த நாள்: 7 April 2023.
**கீழ்வாளை ஓவியங்கள்** என்பவை தமிழ்நாட்டில் விழுப்புரம்-திருவண்ணாமலை நெடுஞ்சாலையில் விழுப்புரத்திலிருந்து சுமார் 25 கி.மீ. தூரத்தில் உள்ள கீழ்வாளை என்னும் கிராமத்தில் காணப்படும் பாறை ஓவியங்கள் ஆகும்.இந்த ஓவியங்கள் அக்கால மக்களின் வாழ்க்கை முறையினை அடிப்படையாககொண்டு வரையப்பட்டுள்ளன. பல்லாயிரம் ஆண்டுகளாக அனைத்து பருவ நிலைகளையும் தாங்கி இந்த ஓவியங்கள் சிறிதும் மங்காமல் காட்சியளிக்கின்றன. இப்பகுதி தற்போது இந்திய தொல்பொருள் ஆய்வுத் துறையின் பாதுகாப்பில் உள்ளது.[]

காணப்படும் அம்சங்கள்
--------------------

கீழ்வாளை ஓவியங்கள் ஒரு சிறு குன்றின் மீது அமைந்துள்ள இரண்டு பாறைகளுக்கிடையேயான பகுதியில் வரையப்பட்டுள்ளது. இவை அழியாத சிவப்பு மையினால் வரையப்பட்டுள்ளன. ஆண், பெண், ஆடு, மாடுகள், சூரியன், ஸ்வஸ்திக் சின்னம், கைகோர்த்து செல்லும் குடும்பம், மரம், விலங்கின் மேல் பவனி வரும் தலைவன், உடுக்கை வடிவம், மேலும் பல்வேறு வகையான குறியீடுகள் இப்பாறை ஒவியத்தில் வரையப்பட்டுள்ளன. ஆண் உருவம் அலங்கரிக்கப்பட்டு விலங்கின் மேல் பவனி வருவது போலவும் கீழே நின்றுகொண்டிருக்கும் மனிதன் அவ்விலங்கினை ஒரு கயிறால் பற்றிகொண்டு வருவது போலவும் உள்ளது. இதனைகொண்டு அக்கால மக்கள் விலங்கினை தங்களுக்கு பழக்கப்படுத்தி பயன்படுத்தியது புலனாகும். ஆணோ அல்லது பெண்ணோ உடை அணிந்தது போல ஓவியங்கள் தீட்டப்பட்டுள்ளது அக்காலமக்கள் உடையிலும் அலங்காரத்திலும் கவனம் செலுத்தியருந்தது புலனாகின்றது.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்

மேற்கோள்கள்
-----------

1. ↑  "Tehsil Kilvalai of district Viluppuram, Tamil Nadu". .
2. ↑  S. Vasanthi, "KALVETTU", Vol no:75, page no:40 (2008), State department of Archaeology, Chennai
3. ↑  Raasu Poundurai, "Tamilaga Paarai Oviyangal", Meyyappan Tamilaayvagam, Chidhambaram (2001)
4. ↑  ச. செல்வராஜ், பெருங் கற்படைக் காலம் (இரும்பு காலம் முதல் சங்ககாலம் வரை-4, கட்டுரை, தினமணி 11, திசம்பர், 2015

வெளி இணைப்புகள்
---------------

* ஆனந்த விகடனில் கீழ்வாளை ஓவியங்கள் பற்றி...
**மருத்துவர். பிரேர்னா கோலி (Prerna Kohli) இந்தியாவைச் சேர்ந்த ஒரு** மருத்துவ உளவியலாளர் ஆவார. சமூக சேவகராகவும் எழுத்தாளராகவும் இவர் அறியப்பட்டார். மனநலம் தொடர்பான இவரது பணிக்காக அங்கீகரிக்கப்பட்டு, 2016 ஆம் ஆண்டு இந்தியக் குடியரசுத் தலைவரால் 'இந்தியாவின் 100 பெண் சாதனையாளர்கள்' விருது பெற்றார்.

தொழில்
------

பிரேர்னா கோலி அலிகார் முசுலீம் பல்கலைக்கழகத்தில் மருத்துவ உளவியல் பாடத்தில் முனைவர் பட்டம் பெற்றார். அரியானா மாநிலத்திலுள்ள குர்கான் நகரத்தில் 1994 ஆம் ஆண்டில் தனது பயிற்சியைத் தொடங்கினார்.  இந்தியாவின் பத்திரிகை தகவல் பணியகம் மற்றும் தேசிய குழந்தைகள் உரிமைகள் பாதுகாப்பு ஆணையம் போன்ற பல்வேறு அரசு குழுக்களுக்கு பிரேர்னா கோலி ஆலோசனைகள் வழங்கியுள்ளார். 

உளவியலாளர் சிந்தனைகள் என்ற மனநலம் குறித்த புத்தகத்தை பிரேர்னா கோலி எழுதியுள்ளார்.   சிறைக் கைதிகள் மற்றும் திகார் சிறை மற்றும் அலிகார் சிறை அதிகாரிகளுக்கு மனநலப் பிரச்சினைகளைச் சமாளிக்க இவர் உதவியுள்ளார். 

2016 ஆம் ஆண்டு சனவரி மாதத்தில் நாட்டின் முதல் 100 பெண் சாதனையாளர்களில் ஒருவராக அப்போதைய இந்திய குடியரசுத் தலைவர் பிரணாப் முகர்ச்சியால் இவர் பாராட்டப்பட்டார்.

மேற்கோள்கள்
-----------

1. ↑  Mastakar, Manasi Y (2021-03-06). *Women's Day 2021: Dr Prerna Kohli talks about spreading awareness about mental health*. The Free Press Journal.. பார்த்த நாள்: August 16, 2021.
2. ↑   *Psychologist Musings book by Prerna Kohli*.. பார்த்த நாள்: 16 August 2021.
3. ↑   *Psychologist Musings book by Dr. Prerna Kohli*.
4. ↑  "Understaffed and overworked, Aligarh prison guards lead stressful lives".. பார்த்த நாள்: 16 August 2021.
5. ↑  "On 'Beti Bachao' anniversary, President Pranab Mukherjee hosts 100 women achievers".. பார்த்த நாள்: 16 August 2021.
தமிழ் இதழ் பற்றிய கட்டுரை - குங்குமம் (இதழ்); தமிழ்த் திரைப்படம் பற்றிய கட்டுரை - குங்குமம் (திரைப்படம்); செடி பற்றிய கட்டுரை - குங்குமப்பூச் செடி
குங்குமம்
**குங்குமம்** இந்துப்பெண்கள் நெற்றியில் பொட்டு வைத்துக்கொள்ள பயன்படுத்தும் ஒரு பொடி. இயற்கை முறையில் விரலிமஞ்சள், வெண்காரம், படிகாரம், கஸ்தூரி மஞ்சள் ஆகியன சேர்ந்து அரைக்கபட்ட பொடியுடன் நல்லெண்ணயை கலக்கி குங்குமம் தயாரிக்கப்படுகிறது. மஞ்சளும் காரமும் வேதிவினையாற்றுவதால் சிவப்பு நிறம் கிடைக்கிறது. அம்மன் கோவில்களில் பிரசாதமாக குங்குமம் தரப்படுகிறது. செயற்கையாகத் தயாரிக்கப்படும் குங்குமத்தை இடுவதால் சிலருக்கு ஒவ்வாமை ஏற்படுகிறது. மேலும், இக்காலத்தில் ஒட்டுப்பொட்டுக்கள் பயன்படுத்த எளிதாகவும் மலிவாகவும் கிடைப்பதால் குங்குமம் கோவில்களிலும் இந்துசமயச் சடங்குகளின்போதும் மட்டுமே பயனாகிறது.

வேறு நாட்டு இந்துக்களை விடவும் நேபாளநாட்டு இந்துப்பெண்கள். குங்குமத்தை மதிப்பது அதிகம் என்றே சொல்லலாம். இன்றளவும் நேபாளத்தில் குங்குமத்துக்கு தனி மதிப்பு உள்ளது.

மேற்கோள்கள்
-----------

1. ↑  Basu, Baman Das (2007) (in en). *Sri Narada Pancharatnam*. Cosmo Publications. பக். 219. பன்னாட்டுத் தரப்புத்தக எண்:978-81-307-0539-2. .
2. ↑  Susie J. Tharu, Ke Lalita (1993-04-01). *Women Writing in India: The twentieth century (Volume 2 of Women Writing in India: 600 B.C. to the Present)*. Feminist Press, 1993. பன்னாட்டுத் தரப்புத்தக எண்:978-1-55861-029-3.. "*... Sindoor is a red powder worn by married women in the parting of the hair ...*"
3. ↑  "Sindoor – History and Significance | Sanskriti - Hinduism and Indian Culture Website" (in en-US). 2018-03-04. .
**குப்பிளான்** (*Kuppilan*) அல்லது **குப்புழான்** (*Kuppuzhan*) இலங்கையின் வட மாகாணத்தில் யாழ்ப்பாண மாவட்டத்தில் வலிகாமம் தெற்குப் பிரதேச சபைப் பிரிவிலும் யாழ்ப்பாண நகரில் இருந்து மேற்கே ஏறத்தாழ 9 கிலோமீற்றர் தொலைவில் அமைந்துள்ள ஒரு சிறிய கிராமம். வடக்கே குரும்பசிட்டி, கிழக்கே புன்னாலைக்கட்டுவன், மேற்கே ஊரெழு, மற்றும் புன்னாலைக்கட்டுவனின் ஒரு பகுதி, மேற்கே ஏழாலை ஆகிய கிராமங்களை எல்லைகளாகக் கொண்டுள்ளது. இதன் கிழக்கே பலாலி வீதியும் மேற்கே காங்கேசன்துறை வீதியும் அமைந்துள்ளன.

பெயர்க் காரணம்
--------------

அக்காலத்தில் இக்கிராமத்தில் குப்பிழாய் என்ற புல் வகையினம் ஏராளமாகக் காணப்பட்டது. குப்பிழாய் என்ற சொல் காலப்போக்கில் மருவி குப்பிளான் என்று வந்ததாக வரலாறு ஒன்று உள்ளது.

கிராம அலுவலர் பிரிவுகள்
-----------------------

குப்பிளானில் இரண்டு கிராம அலுவலர் பிரிவுகள் உள்ளன. அவையாவன:

* யா/210 குப்பிளான் தெற்கு
* யா/211 குப்பிளான் வடக்கு

இங்குள்ள கோயில்கள்
------------------

இக்கிராம நிர்வாக எல்லைக்கு உட்பட்ட பகுதிகளில் பத்துக்கும் மேற்பட்ட கோயில்கள் இருக்கின்றன. இவற்றுள் முக்கியமானவைகளாக,

* கற்கரை கற்பக விநாயகர் கோயில்,
* சொக்கவளவு சோதி விநாயகர் கோவில்,
* கன்னிமார் கௌரி அம்பாள் கோவில்

ஆகியவை விளங்குகின்றன.

கல்வி நிலையங்கள்
----------------

* குப்பிளான் விக்னேஸ்வரா மகா வித்தியாலயம்

சமூக நிலையங்கள்
---------------

* விக்னேஸ்வரா சனசமூக நிலையமும் விளையாட்டுக் கழகமும்
* குறிஞ்சிக்குமரன் சனசமூக நிலையமும் விளையாட்டுக் கழகமும்

விக்னேஸ்வரா சனசமூக நிலையம் ஈழப்போரின் பின் மறுசீரமைக்கப்பட்டுள்ளது. இங்கு நூல் நிலையமும் அமைந்துள்ளது.

பொருளாதாரம்
-----------

இங்குள்ள மக்கள் தமது விவசாய நிலங்களில் புகையிலை, வெங்காயம், மிளகாய், போஞ்சி, குரக்கன் ஆகிய பயிர்வகைகளைப் பயிரிட்டு வருகின்றனர். இங்குள்ள வீடுகளில் வரிக்கை இனப்பலாப்பழம், கறுத்தக்கொழும்பான் மாம்பழம் போன்றவை சிறப்பாக வளருகின்றன.

வெளி இணைப்புகள்
---------------

* குப்பிளான் இணையதளம் பரணிடப்பட்டது 2010-10-09 at the வந்தவழி இயந்திரம்

1. ↑  "குப்பிழான் கிராமம்". .
2. ↑  "Kuppuzhaan". TamilNet. September 22, 2009. .
**குருதிக் குழாய் வரைவி** (*angiography*) என்பது இதயத்தின் மேலுள்ள குருதிக் குழாய்களில் அடைப்பு ஏதேனும் உள்ளதா எனக்கண்டறியும் ஒரு பரிசோதனையாகும்.பொதுவாக மாரடைப்பு ஏற்பட்ட பிறகு அல்லது நெஞ்சு வலியினால் பாதிக்கப்பட்ட நோயாளிகளுக்கு இப்பரிசோதனை மேற்கொள்ளப்படுகிறது.

ஆஞ்சியோகிராம் தொடை அல்லது மணிக்கட்டின் அருகேயுள்ள தமனியின் வாயிலாக செய்யப்படுகிறது. 1.5 மிமீ முதல் 2.௦.மிமீ விட்டமுடைய நுண்ணிய குழாய்கள் மகாதமனியின் உள்ளே செலுத்தப்படுகின்றன. பின்னர் இக்குழாய்களின் வழியாக ரேடியோ கான்ட்ராஸ்ட் மருந்து செலுத்தப்படுகின்றது. அச்சமயம் எக்சு கதிர் கொண்டு இதயம் படம் பிடிக்கப்படும். இதன் மூலம் இதய இரத்தக்குழாய்களில் அடைப்பு ஏதேனும் இருப்பின் அவை துல்லியமாக அறியப்படுகின்றன.

புற இணைப்புகள்
--------------

விக்கிமீடியா பொதுவகத்தில்,  
 ***Angiography***   
என்பதில் ஊடகங்கள் உள்ளன. 

* RadiologyInfo for patients: Angiography procedures
* Cardiac Catheterization from Angioplasty.Org
* C-Arms types Several types of C-Arms
* Angiography Equipment from Siemens Medical
* Cardiovascular and Interventional Radiological Society of Europe
* Coronary CT angiography by Eugene Lin
குவாண்டானமோ விரிகுடாவில் ஐக்கிய அமெரிக்காவின் கடற்படைத்தளம்
**குவாண்டானமோ விரிகுடா** (*Guantánamo Bay*, ஸ்பானிய மொழி: ***Bahía de Guantánamo***) என்ன்பது கியூபாவின் தென்கிழக்கில் குவாண்டானமோ மாகாணத்தில்அமைந்துள்ள ஒரு விரிகுடாவாகும். (19°54′N 75°9′W﻿ / ﻿19.900°N 75.150°W﻿ / 19.900; -75.150). இது கியூபாவின் தெற்கில் உள்ள மிகப் பெரிய துறைமுகம் ஆகும்.

1903 இல் கியூபாவுக்கும் அமெரிக்காவுக்கும் இடையில் செய்துகொள்ளப்பட்ட ஒரு உடன்படிக்கையின் படி குவாண்டானமோ வீரிகுடாவை ஐக்கிய அமெரிக்கா முடிவற்ற குத்தகைக்கு பெற்றிருந்தது. இவ்விரிகுடாவில் அமெரிக்காவின் இருப்பை தற்போதைய கியூபா அரசு எதிர்த்து வருகிறது. 1969 ஐநாவின் வியென்னா உடன்பாட்டின்படி அமெரிக்க ஆக்கிரமிப்பு சட்டபூர்வமல்லாதது என கியூபா வாதிட்டு வருகிறது.

இவ்விரிகுடாவின் தெற்குப் பகுதியில் 1898 இல் கட்டப்பட்ட அமெரிக்காவின் கடற்படைத்தளம் அமைந்திருக்கிறது. கடந்த பல ஆண்டுகளாக இத்தளம் போர்க்கைதிகளின் தடுப்புக்கூடமாக இருந்து வருகின்றது. ஆப்கானிஸ்தான், ஈராக் மற்றும் ஐரோப்பிய நாடுகளில் கைது செய்யப்பட்டவர்கள் இங்கு தடுத்து வைக்கப்பட்டுள்ளார்கள்.

கியூபாவில் குவாண்டானமோ விரிகுடாவின் அமைவிடம்

வெளி இணைப்புகள்
---------------

விக்கிமீடியா பொதுவகத்தில்,  
 ***Guantanamo Bay***   
என்பதில் ஊடகங்கள் உள்ளன. 

* Read Congressional Research Service (CRS) Reports regarding Guantánamo Detainees பரணிடப்பட்டது 2007-10-20 at the வந்தவழி இயந்திரம்
* U.S. Naval Station Guantanamo Bay — The United States' oldest overseas Naval Base
* Guantánamo: U.S. Black Hole பரணிடப்பட்டது 2006-05-19 at the வந்தவழி இயந்திரம்
* All-Party Parliamentary Group on Guantanamo Bay (APPG-GB)
* Camp Delta (detainee) Map
* U.S. Naval Base Guantanamo Bay Map
* Guantanamo Docket
* Human Rights First; In Pursuit of Justice: Prosecuting Terrorism Cases in the Federal Courts (2009) பரணிடப்பட்டது 2009-11-11 at the வந்தவழி இயந்திரம்

மேற்கோள்கள்
-----------

1. ↑  "Avalon Project – Agreement Between the United States and Cuba for the Lease of Lands for Coaling and Naval stations; February 23, 1903". Avalon.law.yale.edu. .
2. ↑  Vaughne Miller; Alison Pickard; Ben Smith. "Cuba and the United States - how close can they get?" (PDF). House of Commons Library. p. 18.. "The Cuban government regards the US presence in Guantánamo Bay as illegal and insists the 1903 Treaty was obtained by threat of force and is in violation of international law."
3. ↑  Boadle, Anthony (August 17, 2007). "Castro: Cuba not cashing US Guantanamo rent checks". Reuters.com. .
குழாய்க் கிணற்றின் துளை.
**குழாய்க் கிணறு** என்பது 100 - 200 சதம மீட்டர்கள் வரை விட்டம் கொண்ட ஆழமான ஒரு வகைக் கிணறு ஆகும். இது நிலத்தடி நீரைப் பெற்றுப் பயன்படுத்துவதற்கு உதவும் ஒரு செலவு குறைந்த முறையாகும். பாரம்பரிய கிணறுகள் போல இவற்றின் நீர்மட்டத்தைக் காண முடியாது. நிலத்தில் ஆழமாகத் துளையிட்டு இரும்பு அல்லது நெகிழிக் (பிளாஸ்ட்டிக்குக்) குழாய் புகுத்தி இக்கிணறு உருவாக்கப்படுகிறது. நிலத்தடி நீர் அதிகளவில் உள்ள இடங்களிலேயே பயன்படும். குழாய்க் கிணற்றின் ஆழம், அது இருக்கும் இடத்தின் நிலக்கீழ் நீர் மட்ட அளவைப் பொறுத்து வேறுபடும். மிக ஆழமான நிலத்தடி நீரைப் பெறுவதற்கான வினைத்திறனுள்ள முறையாகும்.

நீர் எடுத்தல்
-------------

இது குறைவான விட்டம் கொண்ட கிணறு என்பதால் மரபுவழிக் கிணறுகளைப் போல் வாளிகளைப் பயன்படுத்தி நீரை வெளியே எடுக்க முடியாது. இதனால் வேறு வழிமுறைகளைப் பயன்படுத்தியே இக்கிணற்றிலிருந்து நீரை எடுக்கலாம். ஆழம் குறைந்த கிணறுகளில் இருந்து நீரெடுப்பதற்குக் கைப்பம்பியையோ, இயந்திரங்களையோ பயன்படுத்துவது உண்டு. ஆழம் கூடிய கிணறுகளில் இருந்து இயந்திரங்களைப் பயன்படுத்தியே நீர் வெளியே எடுக்கப்படுகிறது. ஒவ்வொரு முறையும் இவ்வாறு நீரெடுப்பது வசதிக் குறைவு என்பதால், நீரை நிரப்பிவைத்துத் தேவையானபோது பயன்படுத்துவதற்குத் தற்காலிகத் தொட்டிகளைப் பயன்படுத்துவது உண்டு.

மேற்கோள்கள்
-----------

1. ↑  Mather, John D.; Rose, Edward P.F. (2012). "Military aspects of hydrogeology: an introduction and overview". *Geological Society, London, Special Public* **362** (1): 1-18. doi:10.1144/SP362.1.
2. ↑  Walsh, Bryan (2010-06-19). "Study Says Arsenic Poisons Millions in Bangladesh—But They're Not the Only Ones" (in en-US). *Time*. .
A typical American refrigerator with its door open
An early electric refidgerator, with a cyclindrical heat exchanger on top. Now in the collection of Thinktank, Birmingham Science Museum. 
உணவையும் மருந்தையும் குளிர்ப்படுத்தி பாதுகாக்கும் இயந்திரம் **குளிர்சாதனப் பெட்டி** (*Refrigerator*) ஆகும். இது வெப்பம் கடாத்தப்படா ஒரு பெட்டியையும், உள்ளே இருந்து வெப்பத்தை வெளியே கொண்டு சென்று பொருட்களை குளிர்மைப்படுத்த ஒரு ஒழுங்குமுறையையும் கொண்டிருக்கிறது. இது மின்சக்தியில் இயங்கும் ஒர் இயந்திரம்.

உணவுப் பொருட்களை நீண்ட நாட்களுக்கு பாதுகாக்க உதவும் இந்த இயந்திரம் தொழில்நுட்ப வரலாற்றில் ஒரு முக்கிய கண்டுபிடிப்பாக பார்க்கப்படுகிறது. உணவுப் பொருட்கள் அதிகமாக கிடைக்கும் காலங்களில் அவற்றை இவ்வாறு பாதுகாத்து, அவை உணவுப் அருகிக் கிடைக்கும் காலத்தில் பயன்படுத்த உதவுகிறது. உணவுகள் அதிகமாக கிடைக்கும் இடங்களில் இருந்து வேற்று இடங்களுக்கு எடுத்து செல்லவும் இது உதவுகின்றது.

மேற்கோள்கள்
-----------

1. ↑ . Keep your fridge-freezer clean and ice-free. *BBC*. 30 April 2008
2. ↑  "Yakhchāls, Āb Anbārs, & Wind Catchers — Passive Cooling & Refrigeration Technologies Of Greater Iran (Persia)" (in en-US). 2018-04-28 இம் மூலத்தில் இருந்து 1 May 2018 அன்று. பரணிடப்பட்டது.. .
3. ↑  Ebrahimi, Ali; Shayegani, Aida; Zarandi, Mahnaz Mahmoudi (2021). "Thermal Performance of Sustainable Element in Moayedi Icehouse in Iran" (in en-US). *International Journal of Architectural Heritage* **15** (5): 740–756. doi:10.1080/15583058.2019.1645243.. பார்த்த நாள்: 2021-02-02.
**சுருதி சௌத்ரி** (*Shruti Choudhry*) (பிறப்பு 3 அக்டோபர் 1975) என்பவர் இந்திய தேசிய காங்கிரசு கட்சியினைச் சார்ந்த இந்திய அரசியல்வாதி ஆவார்.

ஆரம்பகால வாழ்க்கை
-----------------

சுருதி சௌத்ரி 3 அக்டோபர் 1975 அன்று புதுதில்லியில் பிறந்தார். இவரது பெற்றோர் செளத்ரி சுரேந்தர் சிங், கிரண் செளவுத்ரி ஆகிய இருவரும் அரியானா மாநில அரசாங்கத்தில் அமைச்சர்களாக பணியாற்றினர். இவரது தந்தைவழி தாத்தா பன்சிலால் அரியானாவின் முன்னாள் முதலமைச்சராக இருந்தார். மேலும் இவரது குடும்பம் அரியானாவின் முக்கிய அரசியல் குடும்பங்களில் ஒன்றாகும்.

சௌத்ரியின் ஆரம்பக் கல்வி *கான்வென்ட் ஆஃப் ஜீசஸ் & மேரி* பள்ளியிலும், தில்லி ஆர் கே புரம் பொது பள்ளியிலும் இருந்தது. இதன் பிறகு இவர் இங்கிலாந்தில் உள்ள ஆக்சுபோர்டில் படித்தார். இவர் தில்லி பல்கலைக்கழகத்தில் இளங்கலை பட்டம் பெற்ற பின்னர், ஆக்ராவிலுள்ள பி. ஆர். அம்பேத்கர் பல்கலைக்கழகத்தில் சட்டம் படித்தார். மார்ச் 7, 2003 அன்று, அருணாப் செளத்ரி என்ற  வழக்கறிஞரைத் திருமணம் செய்து கொண்டார்.

அரசியல்
-------

முதலில் ஒரு வழக்கறிஞராகப் பயிற்சி பெற்ற சௌத்ரி 2005இல் தனது தந்தை இறந்ததையடுத்து அரசியலுக்கு திரும்பினார். 2009 ஆம் ஆண்டு இந்திய பொதுத் தேர்தலில் பிவானி-மகேந்திரகர் மக்களவைத் தொகுதியில் போட்டியிட இந்திய தேசிய காங்கிரசு கட்சியால் இவர் தேர்ந்தெடுக்கப்பட்டார். முக்கியமாக இப்பகுதியில் இவரது குடும்பத்தினருக்கு இருந்த நல்லெண்ணத்தின் விளைவாக, தனது போட்டி வேட்பாளரான இந்திய தேசிய லோக் தளம் கட்சியின் அஜய் சிங் சௌதாலாவை 55,097 வாக்குகள் வித்தியாசத்தில் தோற்கடித்தார். இவரது தாத்தா முன்பு இந்தத் தொகுதியில் மூன்று முறையும் இவருடைய தந்தை இரண்டு முறையும் வெற்றிப் பெற்றிருந்தனர். 2009 முதல் பெண்கள் விவசாயம் மற்றும் அதிகாரமளித்தல் தொடர்பான மக்களவை குழுக்களின் உறுப்பினராக சௌத்ரி பணியாற்றினார். ஆனால் 2014ல் நடந்த தேர்தலில் இவரால் வெற்றி பெற முடியவில்லை.

மேற்கோள்கள்
-----------

1. 1 2  Saini, Ravinder (19 March 2014). "Battle lines drawn for multi-cornered contest". *The Tribune*.. பார்த்த நாள்: 4 May 2014.
2. 1 2 3  "Detailed Profile: Smt. Shruti Choudhry". India: National Informatics Centre.. பார்த்த நாள்: 3 May 2014.
3. ↑   name="bio"
4. 1 2  Chaudhury, Tashneem (4 March 2011). "Heir conditioned". *Hindustan Times* இம் மூலத்தில் இருந்து 3 May 2014 அன்று. பரணிடப்பட்டது... பார்த்த நாள்: 3 May 2014.
5. ↑   name="ht"
6. ↑   name="tribune"
7. ↑   name="bio"

வெளி இணைப்புகள்
---------------

* Lok Sabha biographical data
**சோனாலி குலாட்டி** (*Sonali Gulati*) இந்திய அமெரிக்கரான இவர் சுதந்திர திரைப்பட தயாரிப்பாளரும், பெண்ணியவாதியும், சமூக ஆர்வலரும், கல்வியாளரும் ஆவார். 

குலாட்டி இந்தியாவின் புது தில்லியில் வளர்ந்தார்.  ஆசிரிரும், ஆடை வடிவமைப்பாளருமான இவரது தாயார்  இவரை சுதந்திரமாக வளர்த்தார்.  இவர் உலகளவில் ஐநூறுக்கும் மேற்பட்ட திரைப்பட விழாக்களில் திரையிடப்பட்ட பல திரைப்படங்களைத் தயாரித்துள்ளார். ஹிர்ஷ்ஹார்ன் அருங்காட்சியகம், பாஸ்டனில் உள்ள நுண்கலை அருங்காட்சியகம், தேசிய கலைப் பெண்கள் அருங்காட்சியகம் மற்றும் மார்கரெட் மீட் திரைப்பட விழா, பிளாக் மரியா திரைப்பட விழா, ஸ்லாம்டான்ஸ் திரைப்பட விழா,பிளாக்ஸ்டார் திரைப்பட விழா போன்ற திரைப்பட விழாக்களில் இவரது படங்கள் திரையிடப்பட்டுள்ளன.

சான்றுகள்
---------

1. ↑  "Feminists We Love: Sonali Gulati". The Feminist Wire. .
2. ↑  "BIO" (in en-US). .
3. ↑  Smith, Tammie (29 April 2012). "Filmmaker Sonali Gulati explores layers of identity" (in en). .
4. ↑  "Feminists We Love: Sonali Gulati – The Feminist Wire" (in en-US). .

வெளி இணைப்புகள்
---------------

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் Sonali Gulati
* பரணிடப்பட்டது 4 திசம்பர் 2015 at the வந்தவழி இயந்திரம்
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* Israel
* United States

 |
**திருவண்புருடோத்தமம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு கிழக்கே ஐந்து மைல் தொலைவில் திருநாங்கூரில் அமைந்துள்ளது.

பெயர் விளக்கம்
--------------

இறைவன் பெயர் புருடோத்தமன். தமிழ்நாட்டில் உள்ள வைணவத் திருத்தலங்களில் புருடோத்தமன் (புருஷோத்தமன்) என்ற பெயரில் இறைவன் எழுந்தருளியிருப்பது இங்கு மட்டுமே ஆகும். இவ்விறைவனின் வள்ளல் தன்மையை உயர்வுபடுத்திக் காட்ட வண் புருடோத்தமன் என அழைக்கப்படுகிறார். எனவே இத்தலம் வண்புருடோத்தமம் ஆயிற்று.

சிறப்பு
-------

திருமங்கையாழ்வாரால் மட்டும் 10 பாக்களால் பாடல்பெற்றது இக்கோயில். மணவாள மாமுனிகள் இங்கு வந்து சென்றுள்ளார். திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.

நம்பிக்கை
---------

வியாக்ரபாத முனிவர் எனப்படும் புலிக்கால் முனிவர் என்பவர் எம்பெருமானுக்கு பூமாலை கட்டிச் சூட்டும் வேலையை மேற்கொண்டிருந்தார். இக்கோவிலில் எம்பெருமானுக்கு மாலை கட்ட வந்தவர் தனது குழந்தை உபமன்யுவை உட்கார வைத்துவிட்டுப் பூப்பறிக்கச் சென்றார். குழந்தை பசியால் அழுதது. புருடோத்தம நாயகி தூண்ட வண்புருடோத்தமன் திருப்பாற்கடலை வரவழைத்து. குழந்தைக்குப் பாலைப் புகட்டி அருள் புரிந்து வியாக்ரபாத முனிவருக்கும் காட்சி தந்தார் என்பது இத்தலத்தோடு பேசப்படும் வரலாறாகும்.

| விவரம் | பெயர் |
| --- | --- |
| இறைவன் | கிழக்கு நோக்கி நின்ற திருக்கோலத்தில் காணப்படும் புருடோத்தமன் |
| இறைவி | புருடோத்தம நாயகி |
| தீர்த்தம் | திருப்பாற்கடல் தீர்த்தம் |
| விமானம் | சஞ்சீவி விக்ரக விமானம் |
|

மேற்கோள்கள்
-----------

1. 1 2 3  ஆ.எதிராஜன் B.A. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.

| * பா
* உ
* தொ
திருநாங்கூர் பதினொரு திருப்பதிகள் |
| --- |
| திருக்காவளம்பாடி \* திருவண்புருடோத்தமம் \* திருஅரிமேய விண்ணகரம் \* திருச்செம்பொன் செய்கோயில்
திருமணிமாடக் கோயில் \* திருவைகுந்த விண்ணகரம் \* திருத்தேவனார்த் தொகை \* திருத்தெற்றியம்பலம் \*திருமணிக்கூடம் \* திருவெள்ளக்குளம் \* திருப்பார்த்தன் பள்ளி | Hindu swastika |
**திருப்பார்த்தன் பள்ளி**  என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு அருகிலும் திருவெண்காட்டிலிருந்து சுமார் 2 மைல் தூரத்திலும் அமைந்துள்ளது. திருவெண்காட்டிலிருந்து நடந்தே செல்லலாம். திருநாங்கூர் பதினொரு திருப்பதிகளில் இதுவும் ஒன்று. பார்த்தனுக்காக (அர்ஜுனன்) உண்டான கோவிலானதால் பார்த்தன் பள்ளியாயிற்று. பார்த்தனாகிய அர்ஜூனனுக்கு இவ்விடத்து ஒரு கோவில் உண்டு. வருணன் இவ்விடத்து திருமாலைக்குறித்து கடுந்தவமியற்றித் தனக்கு பார்த்தசாரதியாக காட்சியளிக்குமாறு வேண்ட அவ்விதமே நடந்தபடியால் பார்த்தசாரதி பள்ளியென வழங்கிப் பிறகு பார்த்தன் பள்ளியாயிற்றென்பர்.திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.

| விவரம் | பெயர் |
| --- | --- |
| இறைவன் | மேற்கு நோக்கி நின்ற திருக்கோலத்தில் தாமரையாள் கேள்வன் |
| இறைவி | தாமரை நாயகி, ஸ்ரீ செங்கமலவல்லித் தாயார் |
| தீர்த்தம் | கட்க புஷ்கரணி |
| விமானம் | நாராயண விமானம் |
|

தலவரலாறு
--------

தனியாக யாத்திரை மேற்கொண்ட அர்சுனன் தென்னாட்டில் பூம்புகார் சங்கம முகத்திற்கு நீராட வந்த போது அங்கிருந்த புரசங்காடு எனும் வனப்பகுதியினை அடைந்தார். வனப்பகுதியில் தாகம் எழ, நீர் தேடிச் சென்ற போது அகத்தியர் ஆசிரமம் சேர்ந்து, அவரிடம் தாகம் தீர கமண்டலத்திலிருந்து நீரைப்பருக அளிக்க வேண்ட, அகத்தியரும் தந்தார்.ஆனால் அர்சுனனால் அருந்த இயலாதபடி நீர் மறையவே வருந்தி காரணம் வேண்ட, அகத்தியரும் ஞானதிருஷ்டி மூலம் காரணத்தைக் கண்டு தெரிவித்தார். 

பல்வேறு சோதனையிலும் காத்த கண்ணனை நினையாது என்னிடம் நீர் கேட்டது பொறுக்காததால் கண்ணன் செய்த லீலை இது என்று கூற, அர்சுனன், கண்ணனை நினைத்து வேண்ட, அங்கு தரிசனம் தந்த கண்ணன், அர்சுனனின் கத்தியால் பூமியை கீறச்சொல்ல, அதிலிருந்து நீர் வந்தது. அத்தீர்த்த நீரைப் பருகி தாகம் தீர்ந்தான் அர்சுனன். 

அகத்தியரின் வேண்டுகோளுக்கிணங்க அங்கேயே கண்ணன் தங்கிவிட்ட தலம் பார்த்தன்பள்ளி என்றாயிற்று.

சங்க காலத்தில்
--------------

ஆடி அமாவாசை தினத்தில் பூம்புகார் காவிரி சங்கமத்திற்கு எழுந்தருளச் செல்லும் போது அவ்விழாவை சோழ மன்னர்களே முன்னிற்று தீர்த்தவாரி உற்சவத்தை சிறப்பாக நடத்தியது பற்றிய குறிப்பு அடையாறு தமிழாராய்ச்சி நிறுவனம் (International Institute of Tamil Studies) வெளியிட்டுள்ள ’சங்க கால வரலாறு’ நூலில் விவரிக்கப்பட்டுள்ளது.

சிதிலமடைதல்
-----------

இத்திருக்கோயில் மிகவும் பழுதுபட்டதால், புனர்நிர்மாணக்குழு அமைக்கப்பட்டு சீரமைப்பு முயற்சிகள் நடைபெற்று வருகின்றன. சீரமைக்க சுமார் ஒரு கோடி ரூபாய் தேவைப்படும் எனக் கணக்கிடப்பட்டுள்ளது.

அமைவிடம்
--------

சீர்காழியிலிருந்து 15 கி.மீ தூரத்திலும் திருவெண்காட்டிலிருந்து 4 கி.மீ தொலைவிலும் திருப்பார்த்தன்பள்ளி அமைந்துள்ளது.

மேற்கோள்கள்
-----------

1. 1 2  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.
2. 1 2 3 4  குமுதம் ஜோதிடம்; 9.8.2013; பக்கம் 2-6;

| * பா
* உ
* தொ
திருநாங்கூர் பதினொரு திருப்பதிகள் |
| --- |
| திருக்காவளம்பாடி \* திருவண்புருடோத்தமம் \* திருஅரிமேய விண்ணகரம் \* திருச்செம்பொன் செய்கோயில்
திருமணிமாடக் கோயில் \* திருவைகுந்த விண்ணகரம் \* திருத்தேவனார்த் தொகை \* திருத்தெற்றியம்பலம் \*திருமணிக்கூடம் \* திருவெள்ளக்குளம் \* திருப்பார்த்தன் பள்ளி | Hindu swastika |
**வீரநிலைக் காலப்பாடல்கள்** என்பது வீரம் என்ற பண்பைப் போற்றிய நிலையில் பாடப்படும் பாடல்களாகும். இப்பண்புகள் கொண்ட இலக்கியங்கள் உலக அளவில் எண்ணிலடங்காதவை உள்ளன. தமிழில் உள்ள சங்க இலக்கியங்களின் சாரம் காதலும் வீரமுமே என்பது இங்கு நோக்கத்தக்கதாகும். சங்கப் பாடல்களின் பாடுப்பொருள்கள் மூன்று நிலைகளில் சுட்டப்படுகிறது. அகம்,புறம், அகப்புறம் சார்ந்தது. புறம் சார்ந்து பாடுகையில் வீரம் என்ற பண்பும் இடம் பெறுகின்றன. எனவே, வீரம் சார்ந்த கருத்துகள் மேலோங்கி இருந்த காலத்தில் பாடிய பாடல்கள் வீரநிலைக்காலப் பாடல்கள் என்று அறியப்படுகிறது.

பண்புகள்
--------

பண்டைய உலக இலக்கியங்கள் பலவற்றை ஆராய்ந்த சி.எம்.பெளரா, வீரத்தின் பின்னணியில் போற்றப்பட்ட உயர் பண்புகளைக் கொண்ட பாடல்களின் பண்புகளைக் கூறியுள்ளார். 

* வாய்மொழிப் பாடற்பண்பு

* மறக்களத்தில் உயிர் துறத்தலே உயரியது எனக் கருதும் பண்பு

* விழுப்புண் படாத நாளெல்லாம் வாழ்நாளல்ல எனக் கருதும் பண்பு

* கவிதைகளில் வினைநவில் - பண்பு (Action)மேலோங்கியிருத்தல்

* நட்பின் திறம் போற்றப்படல்

* பாணர்களைப் போற்றுதல்

* விருந்தோம்பல்

* உணர்ச்சிக் கவிதைகளாக இருத்தல்

* வஞ்சினம் உரைத்தல்

என்ற நிலைகளில் பட்டியலிடுகிறார்.

போர்க்களத்தில் உயிர் துறத்தல்
-----------------------------

வீரநிலைக் காலத்தில் போரிட்டு மடிதல் என்பது உயர்வாக கருதப்பட்டது. அதோடு மட்டுமில்லாமல் போரில் இறந்த வீரர்களே சொர்க்க உலகம் சென்றடைவர் என்ற கருத்தும் போற்றப்பட்டது. இதனைப் புறநானூற்று பாடல் 'அரிது செல் உலகில் சென்றவன்' (260:21) என எடுத்தியம்புகிறது. அதேபோல போரில் விழுப்புண் பட்டு வீழ்ந்த மறவர்களை வரவேற்பதற்காக மணியும் முரசும் ஆர்பரித்து வரவேற்பார்கள் என்பதை,

```
        "திண்தேர் இரவலர்க்கு இத்த தண்தார்
         அண்டிரன் வரூஉம் என்ன ஒண்டொடி
         வச்சிரத் தடக்கை நெடியோன் கோயிலுள்
         போர்ப்புறு முரசம் கறங்க 
         ஆர்ப்பெழுந் தன்றால் விசும்பி னானே'
```

என்ற புறநானூற்றுப்பாடல் (பா.எண்.241) விவரிக்கிறது.

நட்பின் திறம் போற்றப்படல்
-------------------------

வீரநிலைக் காலத்தில் மறம் போற்றப்பட்ட அதே நிலையில் நட்புத் திறமும் போற்றப்பட்டுள்ளது.  பிசிராந்தையார் - கோப்பெருஞ்சோழன் , பாரி-கபிலர், அதியமான்-ஒளவையார் ஆகியோரது நட்புத்திறத்தைக் கொண்டும் வீரம் வெளிப்படுத்தப்படுவதை இலக்கியங்கள் வழி அறிய முடிகிறது.

வஞ்சினம் உரைத்தல்
-----------------

வஞ்சினம் உரைத்தல் வீரத்தின் உயர்பண்பாகப் போற்றப்படுகிறது. இது அஞ்சாமையின் அடையாளமாக வீரநிலைக் காலப் பாடல்களில் காணப்படுகிறது. தம் வீரத்தைப் பகைவர்க்கு உணர்த்த வேண்டிய சூழலில் வஞ்சினம் எழுகிறது.

கையறுநிலை
---------

வீரநிலைக்காலப் பாடல்கள் உணர்ச்சிக் கொந்தளிப்பிலும் எழுகிறது. ஒருவரின் இழப்பைச் சுட்டும் நிலையில் அமையும். கையறு நிலைப்பாடல்களில் அவலச் சுவையை மிகுவித்துப் பாடினாலும், இறந்தோரின் வீரம் முதன்மையிடம் பெறுகிறது. இறந்தவரின் பெருமை, சிறப்பு, போர்திறம் முதலானவற்றில் வீரம் வெளிப்படுவதை உணர முடிகிறது.

சான்றுகள்
---------

1. கி. இராசா. ஒப்பிலக்கியம் - பார்த்திபன் பதிப்பகம். திருச்சி, பதிப்பாண்டு - 2006.
**அந்திரோகிலீசு** (*Androcles*, கிரேக்கம்: Ἀνδροκλῆς‎ , மாற்றாக லத்தீன் மொழியில் **Androclus** என்று பலுக்கப்படுகிறது) என்பவர் செவிவழிக் கதையில் சிங்கத்துடன் நட்பு கொண்ட ஒரு மனிதர் ஆவார்.

இந்த கதையானது நாட்டுப்புற கதைகளுக்கான ஆர்னே-தாம்சன் வகைப்பாடு அமைப்பில் வகை 156 என சேர்க்கப்பட்டுள்ளது.  பழைய கதையான இது நடுக்காலத்தில் "இடையனும் சிங்கமும்" என்ற பெயரில் மீண்டும் தோன்றியது. பின்னர் ஈசாப்பின் நீதிக்கதைகளிலும் கூறப்பட்டது. இது பெர்ரி பொருளடக்கத்தில் 563 ஆவது கதையாக உள்ளது. மேலும் ஈசாப்பின் *சிங்கமும் சுண்டெலியும்* கதையுடன் இக்கதையின் பொதுவான அம்சங்கள் ஒத்துள்ளன.

பாரம்பரியக் கதை
---------------

இந்த கதையின் பழைய குறிப்பு ஆலஸ் கெல்லியசின் இரண்டாம் நூற்றாண்டின் *அட்டிக் நைட்சில்* காணப்படுகிறது.  அப்பியனின் அழிந்துபோன போன படைப்பான *Aegyptiaca* /Αἰγυπτιακά *(எகிப்தின் அதிசயங்கள்)* இல் அப்பியன் சொன்ன ஒரு கதையை ஆசிரியர் அதில் விவரிக்கிறார். அப்பியன் உரோமில் நேரில் கண்டதாகக் கூறிய நிகழ்வுகளாக இது உள்ளது. இந்த பதிப்பில், அந்திரோகிலீசு ஆப்பிரிக்காவின் ஒரு பகுதியை நிர்வகிக்கும் முன்னாள் உரோமானிய நிர்வாகியின் அடிமை. அவர் ஒரு குகையில் தஞ்சம் அடைகிறார். அது காயமடைந்த ஒரு சிங்கத்தின் குகையாகும். அவர் அதன் பாதத்திலிருந்து அவர் ஒரு பெரிய முள்ளை அகற்றுகிறார். சிங்கம் தன் நன்றியுணர்வுடன் அவனுடன் பழகுகிறது.

மூன்று ஆண்டுகளுக்குப் பிறகு, அந்திரோகிலீசுக்கு ஊருக்கு செல்லவேண்டும் என்ற ஏக்கம் உருவாகிறது. ஆனால் விரைவில் அவர் தப்பிச்சென்ற அடிமையாக பிடிபட்டு உரோமுக்கு அனுப்பப்படுகிறார். அங்கு அவர் சர்க்கஸ் மாக்சிமசில் பேரரசரின் முன்னிலையில் காட்டு விலங்குக்கைக் கொண்டு கொல்லப்படும் தண்டனை அளிக்கப்படுகிறது. குறிப்பில் காணப்படும் பேரரசர் கயஸ் சீசர் என்று குறிப்பிடப்படுகிறார். அதில் உள்ளவர் பேரரசர் காலிகுலா என்று கருதப்படுகிறது.  அந்திரோகிலீசை கொல்ல சிங்கம் விடப்படுகிறது. அது அந்திரோகிலீசு மீது பாசத்தைக் காட்டுகிறது. இதைக் கண்டு அவரை விசாரித்த பேரரசர், நட்பின் சக்திக்கு, சாட்சியாக உள்ள இந்த நிகழ்வை அங்கீகரிக்கும் விதமாக பேரரசர் அடிமையை மன்னிக்கிறார். இந்த சந்தர்ப்பத்தில் பார்வையாளராக இருந்த அப்பியன் குறிப்பிட்டது;

> அதன்பிறகு , அந்திரோகிலீசும், சிங்கமும் தோளோடு தோள் ஒட்டி இருந்ததைக் கண்டோம்; அந்திரோகிலீசுக்கு பணம் கொடுக்கப்பட்டது, சிங்கத்தின் மீது பூக்கள் தூவப்பட்டனத. அவர்களை எங்கு பார்த்தாலும், "இது சிங்கம், ஒரு மனிதனின் நண்பன்; இந்த மனிதர், சிங்கத்தின் மருத்துவர்" என்று கூச்சலிட்டனர். 
> 
> 

ஒரு நூற்றாண்டுக்குப் பிறகு கிளாடியஸ் ஏலியானஸ் அவரது *ஆன் தி நேச்சர் ஆஃப் அனிமல்ஸ் என்ற* படைப்பில் இந்தக் கதை மீண்டும் கூறப்பட்டது.

குறிப்புகள்
-----------

1. ↑  D. L. Ashliman. "Androcles and the Lion and other folktales of Aarne-Thompson-Uther type 156". Pitt.edu. .
2. ↑  Aulus Gellius, *Noctes Atticae*, Book V. xiv
3. ↑  Based on the dates of Apion's tenure in Rome, see Hazel, John (2002). *Who's who in the Roman World*. Psychology Press. பன்னாட்டுத் தரப்புத்தக எண்:9780415291620.. பார்த்த நாள்: 2009-04-10.
4. ↑  *The Attic Nights of Aulus Gellius*, p. 258
5. ↑  Claudius Aelianus, *Περὶ Ζῴων Ἰδιότητος*, Book VII.xlviii
| சாதவாகனப் பேரரசுபொ.ஊ.மு. 100–பொ.ஊ. 2ம் நூற்றாண்டு |
| --- |
| 

|  |  |
| --- | --- |
|  |  |
| சிமுகன் | பொ.ஊ.மு. 100-70
 |
| கண்கன் | பொ.ஊ.மு. 70-60
 |
| முதலாம் சதகர்ணி | பொ.ஊ.மு. 70-60
 |
| இரண்டாம் சதகர்ணி | பொ.ஊ.மு. 50-25
 |
| சிவசுவதி | பொ.ஊ. 1ம் நூற்றாண்டு
 |
| கௌதமிபுத்ர சதகர்ணி | பொ.ஊ. 2ம் நூற்றாண்டு
 |
| வசிசுதிபுத்திர புலுமாவி | பொ.ஊ. 2ம் நூற்றாண்டு
 |
| வசிசுதிபுத்திர சதகர்ணி | பொ.ஊ. 2ம் நூற்றாண்டு
 |
| சிவசுகந்த சதகர்ணி | பொ.ஊ. 2ம் நூற்றாண்டு
 |
| யக்ஞ சிறீ சதகர்ணி | பொ.ஊ. 2ம் நூற்றாண்டு
 |

 |
| * பா
* உ
* தொ
 |

**சிவசுவதி** என்பவர் கி.பி 1ம் நூற்றாண்டைச் சேர்ந்த சாதவாகன மன்னராவார். இவர் பிரம்மாண்ட புராணம் தவிர்ந்த ஏனைய அனைத்துப் புராணங்களிலும் குறிப்பிடப்பட்டுள்ளார். இவர் 28 ஆண்டுகள் ஆட்சிபுரிந்துள்ளதாகக் கூறப்படுகின்றது.

சிவசுவதியின் ஆட்சிக்காலத்திலேயே மேற்குச் சத்ரபர்கள் வடக்கு மகாராட்டிரம் மற்றும் விதர்ப்பம் மீது படையெடுத்திருக்கக் கூடும். சத்ரபர்கள் புனே மற்றும் நாசிக் மாவட்டங்களைக் கைப்பற்றியதோடு, சாதவாகனர்கள் தமது தலைநகரான சுன்னாரைக் கைவிட்டு ஔரங்கபாத்துக்கு அண்மையிலுள்ள பிரதித்தானத்துக்கு (தற்காலப் பைத்தான்) தமது தலைநகரை மாற்றும்படியும் செய்தனர்.

நாசிக் குகைக் கல்வெட்டுக்களில், குகை இல. 3ஐ அளித்தவராகவும், கௌதமிபுத்ர சதகர்ணியின் தாயாகவும் விளங்கிய கௌதமி பாலசிறீ என்பவரே இவரது அரசியாக இருக்கக்கூடும்.

சிவசுவதி, புகழ்பெற்ற கௌதமிபுத்ர சதகர்ணியின் தந்தையாக இருக்கக்கூடும். நாசிக் குகைக் கல்வெட்டுகளில் இவர், "சகர்கள், யவனர்கள் மற்றும் பகலவர்களை அழித்து, காகரத இனத்தை வேரறுத்து, சாதவாகனக் குடும்பத்தின் பெருமையை மீள நிலைநிறுத்திய"வராகக் கூறப்படுகிறார்.

மேற்கோள்கள்
-----------

1. 1 2  Tripurī, history and culture - M. C. Choubey - 2006 page 168
2. ↑  Coinage of the Satavahana Empire - Inguva Karthikeya Sarma - 1980 page 132
3. ↑  Rao 1994, ப. 14.
4. ↑  Epigraphia Indica p.61-62

மூல நூல்கள்
-----------

Rao (1994), *History and Culture of Andhra Pradesh: from The Earliest Times To the Present Day*, Sterling Publishers, ISBN 81-207-1719-8


  

வார்ப்புரு:India-history-stub
லீதியாள் ஞானஸ்நானம் பெற்ற இடமாகக் கூறப்படுகிற இக்கால கிரேக்க வைதீகமான திறந்த வெளியில் நடக்கிற தேவாலயம்.
**தியத்தீராவின் லீதியாள்** (*Lydia of Thyatira*, கிரேக்க மொழி: Λυδία) என்பவர் விவிலியத்தின் புதிய ஏற்பாட்டில் குறிப்பிடப்பட்டுள்ள ஒரு பெண். ஐரோப்பாவில் கிறித்தவத்திற்கு மாற்றப்பட்ட முதல் பெண் என்று ஆவணப்படுத்தப்பட்டவர். பல கிறித்தவப் பிரிவுகள் இவருக்கு புனிதர் பட்டம் கொடுத்துள்ளன.

புதிய  ஏற்பாட்டின் கூறுரை
-------------------------

> 14 அப்பொழுது தியத்தீரா ஊராளும் இரத்தாம்பரம் விற்கிறவளும் தேவனை வணங்குகிறவளுமாகிய லீதியாள் என்னும் பேருள்ள ஒரு ஸ்திரீ கேட்டுக்கொண்டிருந்தாள். பவுல் சொல்லியவைகளைக் கவனிக்கும்படி கர்த்தர் அவள் இருதயத்தைத் திறந்தருளினார்.
> 
>  15 அவளும் அவள் வீட்டாரும் ஞானஸ்நானம் பெற்றபின்பு, அவள் எங்களை நோக்கி; நீங்கள் என்னைக் கர்த்தரிடத்தில் விசுவாசமுள்ளவளென்று எண்ணினால், என் வீட்டில் வந்து தங்கியிருங்கள் என்று எங்களை வருந்திக் கேட்டுக்கொண்டாள். —அப்போஸ்தலர் 16 :14-15
> 

வெய்ன் க்ரூடம், லீதியாவின் கதையை ஒரு பயனுள்ள அழைப்பிற்கு உதாரணமாக காண்கிறார்.

மேற்கோள்கள்
-----------

1. ↑  Grudem, Wayne (1994). *Systematic Theology*. InterVarsity Press. பக். 693.
**யக்ஞவராகர்** பத்தாம் நூற்றாண்டைச் சார்ந்த மருத்துவர் ஆவார். கம்போடியாவிலுள்ள அங்கோர் வாட் அரண்மனையில் இராஜேந்திரவர்மன் அரசவையில் மருத்துவர் ஆவார். இவர் சமயத் தலைவராகவும் அறியப்பட்டார். வேத விற்பனரான இவர் பாரம்பரிய கம்போடிய ஆயுர்வேத மருத்துவ முறையைப் பின்பற்றினார். வேதவிற்பனரான இவரது தந்தை *தாமோதரா*விடமிருந்து மருத்துவ முறைகளை யக்ஞ்வராகர் கற்றுக் கொண்டார். பிராமண குலத்தைச் சார்ந்த இவர் அரசர் *ஹர்ஷ்வர்மன்* என்பவரின் பேரனாவார்.}:79 இவரது சமயப் பங்களிப்பிற்கும், ஏழைகளுக்கு உதவி செய்ததற்காகவும் அறியப்பட்டார். இதனால் இவருக்கு மயிற்பீலிக் குடை வழங்கப்பட்டது. மேலும் இவர் இசையிலும் வானியல் அறிவிலும் திறமை பெற்றிருந்தார். இவரது தம்பி விஷ்ணுகுமாராவுடன் இணைந்து அங்கோர்வாட்டிற்குக் வடக்கே 15 மைல் தொலைவில் *ஈஸ்வரபுரா* எனும் கோயிலை நிர்மாணித்தார். அரசர் *ஜெயவர்மன்* அரசவையில் குருவாகவும் ஆயுர்வேத மருத்துவராகவும் பணியாற்றினார்.

மேற்கோள்கள்
-----------

1. ↑  Bynum, WF & Bynum, Helen (2006) Dictionary of Medical Biography. Greenwood Press. ISBN 0-313-32877-3.
2. ↑  George Coedès (1968). Walter F. Vella. ed. *The Indianized States of Southeast Asia*. trans.Susan Brown Cowing. University of Hawaii Press. பன்னாட்டுத் தரப்புத்தக எண்:978-0-8248-0368-1.
3. ↑  Higham, C. 2001, The Civilization of Angkor, London: Weidenfeld & Nicolson, ISBN 9781842125847
4. ↑  Higham, C. 2014, Early Mainland Southeast Asia, Bangkok: River Books Co. Ltd. ISBN 9786167339443
**நீலிமா எம். குப்தே** (Neelima M. Gupte) ஓர் இந்திய இயற்பியலாளர் ஆவார். 1976 இல் பம்பாய் பல்கலைக்கழகத்தில் இளம் அறிவியல் பட்டமும் 1978 இல் ஐஐடி மும்பையில் முதுநிலை அறிவியல் பட்டமும் 1983 இல் இசுடோனி புரூக்கில் உள்ள SUNY இல் முனைவர் பட்டமும் பெற்றார். பின்னர்ஐதராபாத்து பல்கலைக்கழகத்தில் பணிபுரிந்தார், மேலும் 1985 முதல் 1993 வரை புனே பல்கலைக்கழகத்தின் பேராசிரியராக இருந்தார். தற்போது இந்திய தொழில்நுட்பக் கழகம் சென்னையில் இயற்பியல் துறையில் பேராசிரியராக உள்ளார். நேரியல் அல்லாத இயக்கவியல் மற்றும் ஒழுங்கின்மை கோட்பாடு ஆகியவற்றில் ஆராய்ச்சி செய்வது இவரது விருப்பமாகும்.

இவரும் இவரது பங்களிப்பாளர்களின் ஆராய்ச்சி முடிவுகளில் *மல்டிஃப்ராக்டல்களின்* வெப்ப இயக்கவியலின் கட்ட மாறுதல் ஒப்புமைகள், உந்துவிசை ஒத்திசைவு முறை மற்றும் சுமை தாங்கும் மற்றும் தொடர்பு வலையமைப்புகளின் செயல்திறனை மேம்படுத்துதல் ஆகியவை அடங்கும். தூய மற்றும் பயன்பாட்டு இயற்பியலின் சர்வதேச ஒன்றியத்தின் 'இயற்பியலில் பெண்கள்' குழுவின் செயல்பாடுகளிலும் இவர் பங்கேற்றுள்ளார்.

மேற்கோள்கள்
-----------

1. ↑  "Dr. N. Gupte Faculty information" இம் மூலத்தில் இருந்து 24 March 2014 அன்று. பரணிடப்பட்டது... பார்த்த நாள்: 24 March 2014.
Kareeparambu Juma Masjid கோடூரில் ஒரு மசூதி
**கோடூர்** என்பது இந்தியாவின், கேரளத்தின், மலப்புரத்தின் ஒரு மக்கள் தொகை கணக்கெடுப்பு ஊர் மற்றும்புறநகர்ப் பகுதி ஆகும்.

கோடூர் கிராம ஊராட்சி சுமார் 19 வார்டுகளை உள்ளடக்கியுள்ளது. தாணிக்கல் என்ற வார்டில் கோடூர் ஊராட்சி அலுவலகம் உள்ளது. இது வடக்கு கேரளப் பிராந்தியத்தைச் சேர்ந்தது. இந்த ஊரானது மாவட்ட தலைநகரான மலப்புறத்தின் தெற்கே ஐந்து கி.மீ. தொலைவில் அமைந்துள்ளது. மேலும் மாநிலத் தலைநகரான திருவனந்தபுரத்திலிருந்து 346 கி.மீ. தொலைவில் உள்ளது. இது மலப்புரம் சட்டமன்றத் தொகுதி மற்றும் மலப்புரம் மக்களவைத் தொகுதி ஆகியவற்றிற்கு உட்பட்டது ஆகும்.

மக்கள்தொகையியல்
---------------

2001[update] இந்திய மக்கள் கணக்கெடுப்பின் படி, கோடூரின் மொத்த மக்கள் தொகை 33790 ஆகும். இதில் ஆண்களின் எண்ணிக்கை 16534 என்றும், பெண்களின் எண்ணிக்கை 17256 என்றும் உள்ளது.

தொடருந்து
---------

கோடூருக்கு 10 கி.மீ.க்கும் குறைவான தொலைவில் எந்த தொடர்ந்து நிலையமும் இல்லை. இப்பகுதியின் முக்கிய தொடருந்து நிலையமான கோழிக்கோடு தொடருந்து நிலையம் இங்கிருந்து 47 கி.மீ. தொலைவில் உள்ளது.

வங்கிகள்
--------

1. கோடூர் நகர கூட்டுறவு ஊரக வங்கி மேற்குகோடூர்
2. கூட்டுறவு வங்கி வலியத்
3. கேரள கிராமிய வங்கி தாணிக்கல்
4. கூட்டுறவு வங்கி செம்மன்கடவு
5. கூட்டுறவு வங்கி நூறடி
6. கூட்டுறவு வங்கி உம்மத்தூர்
7. கூட்டுறவு வங்கி மேற்கு கோடூர்

அரசு அலுவலகங்கள்
----------------

* தாணிக்கல் ஊராட்சி அலுவலகம்
* பொது சுகாதார மையம் தாணிக்கல்
* வேளாண் அலுவலகம் தாணிக்கல்
* அஞ்சல் நிலையம் செம்மன்கடவு
* செம்மன்கடவு கிராம அலுவலகம்

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India இம் மூலத்தில் இருந்து 2008-12-08 அன்று. பரணிடப்பட்டது... பார்த்த நாள்: 2008-12-10.